text: Klar til grin i Sønderborg
  03 maj 2013 kl. 14.37
  Revyen har meldt sin ankomst med en humør-maskine, der blev præsenteret i dag.
  Årets sommer-revy hedder "Testet positiv". De fem medvirkende skuespillere lader sig teste i en fuldt pålidelig humør-maskine, der kan måle den positive og negative indstilling til livet.
  
  Revy for 32. gang
  Revy-mester Leif Maibom fortæller, at maskinen er testet på statsminister Helle Thorning-Schmidt, og den er blevet repareret.
  Uddrag af revyen blev i dag vist på et pressemøde. Skuespillerne blev testet - ikke for doping, men for humøret, og det så ud til at være godt. 
  Revyen spiller i år for 32 gang, første gang den 24. maj.
  - Hernede slipper man aldrig en lejlighed til at holde en fest, siger Leif Maibom. Tingene holdes i live, og jeg tror, det smitter af på af hver enkelt forestilling, at der er en grundlæggende glæde ved festlighed. Jeg bilder mig ikke ind, at jeg kan få folk til at ændre politisk opfattelse, at vi kan redde verdenen eller noget. Men vi kan give folk en god oplevelse og en rigtig sjov revy, hvor de også får noget med hjem.
  